Λαοδίκη Ε΄ της Συρίας

Η Λαοδίκη Ε΄ της Συρίας (πέθανε το 150 π.Χ.) ήταν πριγκίπισσα από την Αυτοκρατορία των Σελευκιδών η οποία χάρη στον γάμο της με τον βασιλιά της Μακεδονίας Περσέα έγινε βασίλισσα στην Δυναστεία των Αντιγονιδών. Μετά την υποταγή του ελλαδικού χώρου στην Ρωμαϊκή Δημοκρατία, επέστρεψε στη Συρία όπου κατά μια εκδοχή ενώθηκε με τον αδελφό της Δημήτριο Α΄.

Βιογραφία

Η Λαοδίκη Ε΄ ήταν κόρη του βασιλέως των Σελευκιδών Σελεύκου Δ΄ Φιλοπάτωρος και της συζύγου αδελφής του Λαοδίκης Δ΄ της Συρίας, τα αδέλφια της ήταν ο Δημήτριος Α΄ Σωτήρ και ο Αντίοχος. Υπό τον κοινό κίνδυνο των Ρωμαίων και σε μία προσπάθεια ενίσχυσης των δεσμών των δύο Βασιλικών Οίκων των Σελευκιδών με τους Αντιγονίδες ο βασιλιάς της Μακεδονίας Περσέας παντρεύτηκε τη Λαοδίκη το 178 π.Χ. Το ζευγάρι απέκτησε μαζί τουλάχιστον τρία παιδιά, τον Αλέξανδρο, τον Φίλιππο και μία κόρη, της οποίας το όνομα δεν μας είναι γνωστό. Πιθανώς γιος τους υπήρξε και ο Ανδρίσκος.https://www.livius.org/articles/person/laodice-v/ Μετά από μια μεγάλη σειρά συγκρούσεων ο Λεύκιος Αιμίλιος Παύλος Μακεδονικός νίκησε τον Περσέα στην Μάχη της Πύδνας (168 π.Χ.). Η Μακεδονία έγινε Ρωμαϊκή επαρχία, ο Περσέας και τα παιδιά του μεταφέρθηκαν στην Ρώμη και συμμετείχαν στον Ρωμαϊκό θρίαμβο του Λεύκιου Αιμίλιου Παύλου. Ο Περσέας πέθανε στην φυλακή (165/162 π.Χ.), δεν υπάρχουν πληροφορίες για την τύχη των παιδιών του εκτός από τον Αλέξανδρο που είναι ο μόνος ο οποίος καταγράφεται αργότερα.https://www.livius.org/articles/person/perseus/ Ο Τίτος Λίβιος έγραψε ότι φυλακίστηκε μαζί με τον πατέρα του, όταν ενηλικιώθηκε έγινε επιδέξιος στην Τορευτική, έμαθε την Λατινική γλώσσα και έγινε συμβολαιογράφος.Τίτος Λίβιος, xlv. 42Πλούταρχος, Life of Aemilius Paullus 37Smith, William (1867). "Alexander". In William Smith (ed.). Dictionary of Greek and Roman Biography and Mythology. Τομ. 1. Boston: Little, Brown and Company, σ. 124 Η τελική ήττα και η φυλάκιση του Περσέα και της οικογένειας του σήμανε την λήξη της εξουσίας της δυναστείας των Αντιγονιδών στην Μακεδονία.

Η Λαοδίκη Ε΄ σε αντίθεση με τον σύζυγο της απέφυγε την αιχμαλωσία της, δραπέτευσε στην αυλή του θείου της Αντίοχου του Επιφανούς όπου έζησε μαζί του και μαζί με τον ετεροθαλή από μητέρα αδελφό της Αντίοχο Ε΄. Με τον θάνατο τους ανέβηκε στον θρόνο τον Σελευκιδών ο αδελφός της Δημήτριος Σωτήρ, πολλοί συγγραφείς αναφέρουν ότι την παντρεύτηκε αλλά αυτό αμφισβητείται.https://www.livius.org/articles/person/demetrius-i-soter/ Η σύζυγος του Δημητρίου Α΄ καταγράφεται ως "Λαοδίκη", από αυτή γεννήθηκαν τα παιδιά τους οι μετέπειτα βασιλείς Δημήτριος Β΄ Νικάτωρ, Αντίοχος Ζ΄ Σιδήτης και Αντίγονος. Ο Δημήτριος Α΄ πρόσφερε κατόπιν την Λαοδίκη σύζυγο στον από μητέρα πρώτο τους ξάδελφο Αριαράθη Ε΄ της Καππαδοκίας αλλά εκείνος το αρνήθηκε. Αργότερα ξέσπασε εμφύλιος πόλεμος στην Καππαδοκία ανάμεσα στον Αριαράθη Ε΄ και τον αδελφό του Οροφέρνη, ο Δημήτριος Σωτήρ εξοργισμένος με την άρνηση υποστήριξε τον επαναστάτη. Ο Αριαράθης Ε΄ ήταν ωστόσο ο νικητής με αποτέλεσμα να ανέβει στον θρόνο των Σελευκιδών ο σφετεριστής Αλέξανδρος Α΄ Βάλας που ισχυριζόταν ότι ήταν γιος του Αντίοχου Δ΄. Ο Δημήτριος Α΄ προχώρησε σε εκστρατεία εναντίον του αλλά ηττήθηκε στην Αντιόχεια και δολοφονήθηκε μαζί με την Λαοδίκη (150 π.Χ.).

 Χρονολόγιο 
{| class="wikitable"
|-
! Έτος (π.Χ.) !! Γεγονός 
|-
| colspan="4" bgcolor="#000000"|
|-
! 
| Γέννηση της Λαοδίκης Ε΄ , κόρης του Σέλευκου Δ΄ Φιλοπάτορα και της Λαοδίκης Δ΄.
|-
! 178 π.Χ.
| Βασιλικός γάμος ανάμεσα στην Λαοδίκη Ε΄ και τον τελευταίο βασιλιά της Μακεδονίας, τον Περσέα. Ο αδελφός της Λαοδίκης, Δημήτριος Α΄, αποστέλλεται στη Ρώμη με την ιδιότητα του ομήρου.
|-
!171 π.Χ.
| Ξεσπά ο Τρίτος Μακεδονικός Πόλεμος, ανάμεσα στη Μακεδονία και τη Ρώμη. 
|-
!168 π.Χ.
| Λαμβάνει χώρα η Μάχη της Πύδνας. Ο μακεδονικός στρατός συντρίβεται και ο πόλεμος τελειώνει με ταπεινωτικούς όρους για τους Μακεδόνες. Το κράτος τους διασπάται, ο στρατός διαλύεται, μέρος του πληθυσμού αποστέλλεται στη Ρώμη. Ο Περσέας παραδίδεται στον Αιμίλιο Παύλο και οδηγείται στην Ιταλία. Η Λαοδίκη επιστρέφει στη Συρία.
|-
!
| Ο Περσέας και τα παιδιά τους διαπομπεύονται στους δρόμους της Ρώμης.
|-
!162 π.Χ.
| Θάνατος του Περσέως επί ιταλικού εδάφους.
|-
! 162 π.Χ.
| Ο Δημήτριος Α΄ ανατρέπει και θανατώνει τον Αντίοχο Ε΄ Ευπατορα και τον κηδεμόνα του, Λυσία και ανέρχεται στο θρόνο της Συρίας. 
|-
!
| Το χέρι της Λαοδίκης προσφέρεται στον Αριαράθη Ε΄ της Καππαδοκίας, αλλά εκείνος αρνείται.
|-
! 158 π.Χ.
| Ξεσπά εμφύλιος πόλεμος στην Καππαδοκία. Ο Δημήτριος τάσσεται στο πλευρό του Οροφέρνη Β΄.
|-
! 152 π.Χ.
| Ο Αλέξανδρος Α΄ Βάλας υποκινεί επανάσταση με τη στήριξη των Ρωμαίων. Πολλοί ηγεμόνες τάσσονται στο πλευρό του, καθώς θεωρούν απειλή το Δημήτριο.
|-
! 150 π.Χ.
| Θάνατος του Δημητρίου Α΄ Σωτήρα και της Λαοδίκης. 
|}

Παραπομπές

 Πηγές 
 www.livius.com, Laodice V 
 Τα άρθρα Περσέας της Μακεδονίας και Δημήτριος Α΄ Σωτήρ (καθώς και η βιβλιογραφία αυτών).

 Δείτε Επίσης 
 Δυναστεία των Σελευκιδών
 Δυναστεία των Αντιγονιδών
 Αυτοκρατορία των Σελευκιδών
 Μακεδονικό Βασίλειο
 Ελληνιστική Περίοδος

Κατηγορία:Δυναστεία των Σελευκιδών
Κατηγορία:Δυναστεία των Αντιγονιδών
Κατηγορία:Βασίλισσες και Πριγκίπισσες της Συρίας με ελληνική καταγωγή
Κατηγορία:Βασίλισσες και Πριγκίπισσες της Μακεδονίας
Κατηγορία:Ελληνίδες Βασίλισσες και Πριγκίπισσες Ελληνιστικής περιόδου